Tyris
Tyris (rus. Тыры, jak. Тырыы) – upė Rusijoje, Jakutijoje (daugiausia Tompo ulusas); Aldano dešinysis intakas. Prasideda Suntar Chajatos kalnagūbryje, teka į vakarus, kerta Sete Dabano kalnagūbrį. Įteka į Aldaną 492 km nuo jo žiočių, į šiaurę nuo Džebariki Chajos. Didžiausi intakai: Dybis (dešinysis), Chalyja, Dolgučanas, Natalja (kairieji). Upė būna užšalusi nuo spalio iki gegužės. Prie Tyrio yra Neždaninskojės gyvenvietė.